**HOT8** (בעבר נקרא "**ערוץ המדע**" ו" **ערוץ תרבות, מדע וטבע**"), הוא ערוץ טלוויזיה ישראלי של חברת הטלוויזיה בכבלים "הוט", ומוכר יותר כ**ערוץ 8**. הערוץ החל בשידוריו באפריל 1992 בהפקת חברת ICP, ובין השנים 1996–2012 הופק על ידי חברת "נגה תקשורת". מאז סוף דצמבר 2012 מופק הערוץ על ידי חברת "סלוצקי אפיקי תקשורת".

תוכני הערוץ כוללים סרטים דוקומנטריים, הן מקוריים והן זרים, תוכניות תרבות, מדע, טבע, היסטוריה, איכות הסביבה, סוציולוגיה ואמנות.

תוכני הערוץ
-----------

בשנותיו הראשונות של הערוץ, רוב תכניו היו מורכבים מתכני רכש של ערוץ דיסקברי.

בין תוכניות המקור בערוץ ניתן למצוא את "בלונד" של אורנה בן דור, "בולדוג" של מיקי רוזנטל ולאחר מכן גיא מרוז, רצועות שידור יומיות כגון "חדשות המדע" בהנחיית טל ברמן ו"הינשופים" (אשר זכתה פעמיים בפרס האקדמיה לטלוויזיה), וכן תוכניות וסדרות תיעודיות כגון "סוד האושר הפנימי", "גידי גוב הולך לאכול", "בחזרה לתחתית", "אוכל למחשבה", "סקס ישראלי" וסדרת ההמשך "עוד סקס ישראלי", "עידן הגנרלים", "הפיצוחיה", "הפרשה" (העסק הביש), "החולה המדומה", "החומר ממנו עשויה האהבה", "גיבורי תרבות", "למה מה?", "תל אביב-יפו", "הלינק", "כן המפקדת", "כשהכאב גדול מנשוא", "לרקוד עם דמעות בעיניים", "24 שעות עם...", "איפה האוכל?" (עם אייל שני), "סרט שחור לבן", "הקיבוץ", "העם הנבחר", "אנשי המכירות", "האלבומים", "אתם שם בבית", "החיים כשמועה" (אסי דיין), "מישהו מטפל בך?" של גל גבאי, "חדשות המדע" של טל ברמן, "צדק צדק תרדוף" ועוד.

כמו כן, הערוץ שידר סדרות תחקיר דוקומנטריות אשר חוללו דיון ציבורי מעמיק בנושאים מעוררי מחלוקת אשר היו נסתרים מהציבור הרחב כגון "מגש הכסף" (על כלכלת המדינה), "צל של אמת" (על פרשת תאיר רדה), "הפוליטיקה של האוכל" (המזון הנמכר במרכול) ועוד. וכן סדרות תחקיר דוקומנטריות על חייהם האישיים של זמרי ישראל שהלכו לעולמם כגון "זוהר ארגוב סוף עצוב וידוע מראש" (חיו של זוהר ארגוב), ו-"עפרה" (חייה של עפרה חזה).

### סרטים באורך מלא

הערוץ גם היה שותף בהפקת סרטי מקור תיעודיים זוכי פרסים כגון "מחסומים" (2004), "ואלס עם באשיר" (2008) ו"חמש מצלמות שבורות" (2012), והפיק ושידר סרטים תיעודיים רבים נוספים כגון "תומר והשרוטים", "אביב" (על אביב גפן), "הילדים של ארנה", "ערוצים של זעם", "רצח ללא מניע" (על רצח אסף שטיירמן), "חסד", "ויהי חושך ויהי אור", "פיצה באושוויץ", "מדינה זבל", "כוסות רוח לאבא", "שומרוני בודד", "חייב לזוז" (אהוד בנאי והפליטים), "החולמות", "להיות מיומנה", "לא חברה", "מות האדמו"ר" (אדם ברוך), "סימני מתיחה", "המורה אירנה", "כל אנשי כסית", "טליה. דייט. קום", "כרוניקה של משבר" (עמוס קולק), "הדירה", "7 הסלילים של יונה וולך", "שלטון החוק", "כל הבקרים השמחים", "עדות", "ימי הזהר", "פודרה", "דב"א - סיפורו של גיבור מקומי" ועוד.

### העברת בעלות ל"סלוצקי אפיקי תקשורת"

באפריל 2012 פורסם כי עד תחילת 2013 תועבר הפקת הערוץ מחברת "נגה תקשורת" לידי חברת "סלוצקי אפיקי תקשורת" של חיים סלוצקי, שתתמקד יותר באקטואליה ובנושאים חברתיים וכלכליים. שידורי הערוץ תחת הפקת סלוצקי החלו ב-30 בדצמבר 2012, תוך שינוי הלוגו והחלפת הסלוגן מ"אין סוף לסקרנות" ל"סיפור אמיתי". בין הסדרות הראשונות שעלו בערוץ לאחר השינוי ניתן למנות את "לוד - בין יאוש לתקווה", "על צד שמאל" "ליבוביץ' - אמונה, אדמה, אדם" ו"משפחות", וכן הסרטים "פוטונובלה" ו"יוסי בנאי - אלבום פרידה".
בהמשך 2013 הועלו בערוץ תוכני מקור בהפקת סלוצקי אשר הופקו לפני כן עבור גופים אחרים, בהם התוכניות "שיחת נפש" ו"צמדים" וכן והסדרה התיעודית "פשה". התוכנית "הלינק" בהגשת גורי אלפי נרכשה לשידור ב-2013 על ידי הטלוויזיה החינוכית הישראלית, שם הופקו לה בהמשך פרקים נוספים תחת השם "הלינק פלוס".

הרחבת המותג
-----------

במשך השנים הערוץ עבר מספר מיתוגים ונלוו לו סלוגנים שונים, הבולטים שבהם: "שווה כל רגע" (2001-2008) ו"אין סוף לסקרנות" (2008-2012).
במהלך 2013 שולבו בערוץ לראשונה שידורים בפורמט מסך רחב (יחס תמונה 16:9), וב-7 במרץ 2017 עבר הערוץ לשידור בפורמט HDTV בממירים התומכים.

### סמל הערוץ

* סמליל הערוץ בין 1992 לבין 1996סמליל הערוץ בין 1992 לבין 1996
* סמליל הערוץ בין 1996 לבין 2001סמליל הערוץ בין 1996 לבין 2001
* סמליל הערוץ בשנים 2001–2008סמליל הערוץ בשנים 2001–2008
* סמליל בשנים 2008–2012, בדומה לסמליל HOTסמליל בשנים 2008–2012, בדומה לסמליל HOT
* סמליל נוסף בשימוש משנת 2009- 2012 (חברת "שורטקאט פילמס")סמליל נוסף בשימוש משנת 2009- 2012 (חברת "שורטקאט פילמס")
* סמליל הערוץ בין 2012-2018סמליל הערוץ בין 2012-2018

### לוגי

בשנת 2003 הושק ערוץ לוגי, שנחשב בתחילת דרכו כגרסת הילדים של הערוץ, ואף שולבה הספרה 8 בלוגו הערוץ החדש. אחת מהתוכניות הבולטות שהופקו תחת שיתוף הפעולה הזה הייתה התוכנית ״בולדוגי״ (על משקל התוכנית ״בולדוג״), תוכנית תחקירים בנושאים הקרובים לעולמם של בני נוער ואיכות הסביבה, בהנחיית סולן להקת ״הדג נחש״, שאנן סטריט.
עם השנים הערוץ הפך ליותר קרוב לערוץ הילדים עם פחות הפקות חינוכיות ומדעיות ויותר שידורים חוזרים של תוכניות מערוץ הילדים.

### KidZ

בעקבות ניתוק היחסים של HOT מערוץ הילדים ועליית ערוץ KidZ ב-HOT, שמופק גם על ידי סלוצקי אפיקי תקשורת ומחליף את נגה תקשורת, משדר רצועת בוקר לילדים בשם "8 ב-kidZ", שמכילה תכנים מערוץ 8 המותאמים לילדים.

ראו גם
------

* yes דוקו

קישורים חיצוניים
----------------

* ערוץ 8, ברשת החברתית פייסבוק
* ערוץ 8, ברשת החברתית אקס (טוויטר)
* ערוץ 8, ברשת החברתית אינסטגרם
* ערוץ 8, סרטונים בערוץ היוטיוב
* ערוץ 8 חוגג 20: מיטב היצירות, מ"ואלס עם באשיר" ועד "תל אביב יפו", באתר וואלה!‏, 4 באפריל 2012
* אריאנה מלמד, עשרים שנה לערוץ 8: יש סיבה לחגוג, באתר ynet, 22 באפריל 2012
* קטע קול קובי מידן, ‏"אנשים בלילה" על ערוץ 8 והיצירה הדוקומנטרית, באתר iCast‏, 29 באפריל 2012
* תחיה ברק, ‏המושכת בחוטים: מי היא דרי שי, שהשתלטה על ערוץ 8?, באתר גלובס, 9 באוגוסט 2012

הערות שוליים
------------

1. ↑  אמילי גרינצווייג, מסתמן: הפקת ערוץ 8 תעבור לידי חיים סלוצקי, באתר הארץ, 8 באפריל 2012
2. ↑  לוגו ואריזה גרפית חדשים לערוץ 8 בביצוע שורטקאט פילמס(הקישור אינו פעיל)

| ישראלישראל שידורי טלוויזיה בישראל |
| --- |
| שידור ציבורי | 

|  |  |
| --- | --- |
| גופים מפקחים ומשדרים | תאגיד השידור הישראלי • המועצה לשידורי כבלים ולשידורי לוויין • בעבר: רשות השידור • משרד החינוך |
| ערוצי שידור | כאן 11 (כאן חדשות) • כאן חינוכית • מַכַּאן 33 • ערוץ כנסתבעבר: ערוץ 1 • חינוכית 23 • ערוץ 33 |

 |
| טלוויזיה מסחרית | 

|  |  |
| --- | --- |
| גופים מפקחים | הרשות השנייה לטלוויזיה ולרדיו |
| גופים מפיצים | עידן+ |
| ערוצי שידור | קשת 12 (חדשות 12) • רשת 13 (חדשות 13) • עכשיו 14 (חדשות 14) • ערוץ 9 • ערוץ 24 • הלא TVבעבר: ערוץ 2 (זכייניות: קשת • רשת • טלעד) • ערוץ עשר |

 |
| טלוויזיה בכבלים, בלוויין ו-IPTV | 

|  |  |
| --- | --- |
| גופים מפקחים | המועצה לשידורי כבלים ולשידורי לוויין |
| ערוצי שידור | ערוצי HOT • ערוצי yes • ערוץ הספורט • צ'רלטון • ערוץ ONE |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007387841505171
* VIAF: 24151715675713782821
* WorldCat: viaf-24151715675713782821

 |